cyanic-selkie/wikianc huggingface dataset:
Š
Š og š (S med hake) er den 29. bokstaven i det skoltesamiske alfabetet, og den 23. bokstaven i det nordsamiske alfabetet. Den brukes også på tsjekkisk, kroatisk, bosnisk, slovensk, latvisk og litauisk. I alle disse tilfellene representerer den lydverdien /ʃ/. På slovakisk representerer den lyden /ʂ/.
Bokstaven brukes noen ganger når man romaniserer språk skrevet med kyrillisk skrift, for bosktaven ш. På norsk, blir denne vanligvis transkribert som sj. Bokstaven š brukes også for å transkribere noen forhistoriske skriftformer som kileskrift.
Fylkesvei 5288
Fylkesveg 5288 går mellom Turøy og Svelgen i Øygarden.
Frem til 2019 hadde veien betegnelsen fylkesvei 234 (Hordaland).
Konvoi PQ-17
«PQ-17» var kodenavnet til en alliert konvoi i 1942 i Nordishavet under andre verdenskrig. Den led store tap etter tyske angrep.
Creech Air Force Base
Creech Air Force Base er en av det amerikanske flyvåpenets flystasjoner, og ligger i Clark County i Nevada nord for Las Vegas. Den benyttes for øvelsesflyvning og utprøving av nye våpensystemer.
Flystasjonen er oppkalt etter general Wilbur L. Creech.
Konvoi PQ-17
Beskrivelse
Da næreskorten og støttekrysserne trakk seg tilbake mot vest for å avskjære de formodede tyske angriperne, var handelsfartøyene overlatt til seg selv uten sine eskortejagere. I det etterfølgende forsøket på å nå de russiske havnene, ble de gjentatte ganger angrepet av Luftwaffe-fly og ubåter.
Av de opprinnelig 35 fartøyene nådde kun elleve frem med en leveranse på 64 000 tonn gods.
Det katastrofale resultatet av konvoien gjorde tydelig hvor vanskelig det var å frakte adekvate forsyninger gjennom Arktis, særlig i sommerperiodens vedvarende dagslys.
Harlingen (by)
Harlingen (vestfrisisk: Harns) er en nederlandsk by i provinsen Friesland. Den viktige havnebyen har om lag 15 000 innbyggere. Halingen er tilknytta det nederlandske jernbanenettverket og herfra går det ferge og hurtigbåt til øyene Terschelling og Vlieland.
Granskeren
Granskeren var et norsk tidsskrift som utkom i årene 1840–1843. Bladet ble opprettet av Ludvig Kristensen Daa, som på denne tiden var statsrevisor, og som også var dets redaktør.
Bladet ble gitt ut av boktrykker Johan Jørgen Krohn. Daa opprettet bladet for at det skulle være et talerør for opposisjonen. Her uttalte han seg med stor frimodighet og hensynsløshet, og fikk flere prosesser på nakken. Spesielt førte virksomheten til brudd med hans tidligere venn, Henrik Wergeland.
Peters andre brev
Brevet er skrevet i det 2. århundre, altså en langt senere datering enn Peters første brev. En såpass sen datering støttes av at brevet forutsetter Peters første brev, benytter seg av Judas' brev og viser kjennskap til ett eller flere av Paulus' brev (kap. 3,15-16). I brevet kan man også lese at kristendommen har eksistert lenge nok til at de kristne latterliggjøres for sin forventning om at Jesu gjenkomst er nært forestående (kap. 3,15-16). Teksten vitner videre om en kristendomsforståelse som i svært utstrakt grad har tilegnet seg gresk språkbruk og uttrykksmåte (se særlig kap. 1,3-), noe som er med på å underbygge en relativt sen datering.
Enkelte vil hevde at brevet er skrevet like før apostelen Peters død, og av Peter selv, slik teksten selv gir uttrykk for (kap. 1,14). Men trolig vil de fleste forskere i dag hevde at brevets forfatter neppe er identisk med Peter, og at brevet må være nedtegnet etter hans død – av personer som riktignok kan ha tilhørt apostelens krets. Også blant oldkirkens kristne var det strid om hvorvidt dette brevet var «ekte» (i betydningen «forfattet av apostelen Peter»), og Peters første brev var blant de seneste skrifter som ble anerkjent som del av den nytestamentlige kanon.
De britiske Jomfruøyer under Sommer-OL 2012
De britiske Jomfruøyer deltok under Sommer-OL 2012 i London som ble arrangert i perioden 27. juli til 12. august 2012. To utøvere, en menn og en kvinne deltok i friidrett. Det var åttende gangen De britiske Jomfruøyer deltok i et sommer-OL, de vant ikke noen medaljer. Friidrettsutøveren Tahesia Harrigan var landets flaggbærer under åpningsseremonien.
30px|alt=|link= Friidrett
Følgende utøvere fra De britiske Jomfruøyer kvalifiserte seg til lenkene:
Arsen Mekokisjvili
Arsen Mekokisjvili (født 12. april 1912, død 9. mars 1972 i Moskva) var en sovjetisk bryter som deltok i de olympiske leker 1952 i Helsingfors.
Mekokisjvili ble olympisk mester i bryting under Sommer-OL 1952 i Helsingfors. Han vant den tyngste vektklassen, tungvekt over 87,0 kg i fri stil, foran Bertil Antonsson fra Sverige og britiske Kenneth Richmond.
Villmanstrand
Villmanstrand (finsk: Lappeenranta) er en finsk by og kommune i landskapet Södra Karelen. Kommunen har, etter at den ble slått sammen med Joutseno i 2009 og Ylämaa i 2010, cirka 71 700 innbyggere og et areal på 1 755,92 km² hvorav 303,64 km² er vann. Villmanstrand er en finskspråklig kommune som grenser til Russland og de finske kommunene Imatra, Ruokolax, Taipalsaari, Lemi, Luumäki og Miehikkälä.
Villmanstrand fikk bystatus i 1649 av dronning Christina av Sverige. I 1721 ble den provinshovedstad. Slaget ved Villmanstrand i 1741 under den russisk-svenske krigen 1741-1743 mellom svenske og russiske styrker endte med russisk seier.
Miuccia Prada
Miuccia Bianchi Prada (født Maria Bianchi 10. mai 1949 i Milano, Italia) er en italiensk motedesigner. Hun er sjefsdesigner i motehuset Prada og Miu Miu.
Dingtao
Dingtao (kinesisk: 定陶县; pinyin:  Dìngtáo Xiàn) er et fylke i provinsen Shandong i Folkerepublikken Kina. Det ligger under byprefekturet Heze.
Befolkningen i 1999 var på 577.597.
Fylket tilsvarer territorielt omtrent den kinesiske oldtidsstaten Cao, en vasallstat under Zhoudynastiet.
Formloff
Formloff er et eksperimentelt band fra Norge som ble stiftet av Bernt Karsten Sannerud og Marius Sjøli i 2002. Bandet ble stiftet etter at de to gutta fikk inspirasjon til å spille inn en demo som de kalte «Overstyring». Musikken blander progressiv og death metal-elementer med elektronisk musikk. Bernt Karsten Sannerud står for manipulerte rene vokaler, mens Marius Sjøli står for growl-vokal. Sangene har surrealistiske norske tekster og omhandler alt fra tamagochi til brødskiver.
Etter å ha gitt ut 4 demoer i variert stil, fikk Formloff i 2005 platekontrakt med Audio Savant og året etter ble debutalbumet til Formloff kalt Adjø Silo gitt ut.
Formloff ga ut sitt andre studioalbum "Spyhorelandet" i 2012
Bramsnæs kommune
Bramsnæs kommune var en kommune i det nå oppløste Roskilde amt i Danmark, opprettet ved Kommunalreformen (1970) av sognene Gershøj Sogn, Kirke Hyllinge Sogn, Kirke Sonnerup Sogn, Lyndby Sogn, Rye Sogn og Sæby Sogn fra 1. april 1970. Ved Kommunalreformen i 2007 inngikk kommunen i nye Lejre kommune i Region Sjælland sammen med Hvalsø kommune og Lejre kommune (1970–2006). Alle de tre kommunene som slo seg sammen 1. januar 2007 hadde Venstre-borgermester og eneste spenning i valget 15. november 2005 var knyttet til om Hvalsøs Virginia Holst eller Bramsnæs' Flemming Jensen skulle bli ny borgermester i Lejre. Sistnevnte ble valgt til vervet.
Trond Winje
Trond Winje (født 6. september 1928, død 22. mars 2002) var en norsk oversetter av tysk litteratur. Han skrev på riksmål, og har oversatt et betydelig antall klassiske verk, fra Goethe, Lessing, Hoffmann og Kleist til Rilke, Kafka, Zweig, Brecht, Canetti, Spyri og Hesse. I tillegg til de klassiske verkene har Winje også oversatt en rekke samtidsforfattere. Han har også oversatt ikke-tyske forfattere. Han har i de tilfellene brukt tyske oversettelser som grunnlag. Et eksempel er Bokklubbens Jules Verne-utgivelse i fem bind som kom på 1970-tallet.
Winje arbeidet i 25 år som lærer. Som ung vandret han omkring i Sentral-Europa, i tiden like etter andre verdenskrig, og ble godt kjent med den tyske kulturen. I 1965 gjorde han seg for første gang bemerket med en oversettelse av Rilkes Malte Laurids Brigge.
Chengwu
Chengwu (kinesisk: 成武县; pinyin:  Chéngwǔ Xiàn) er et fylke i provinsen Shandong i Folkerepublikken Kina. Det ligger under byprefekturet Heze.
Befolkningen i 1999 var på 622.871.
Merthyr Tydfil
Merthyr Tydfil (walisisk Merthyr Tudful) er en by og et grevskapsdistrikt i det sørlige Wales. Byen ligger i det bevarte grevskapet Glamorgan. Befolkningstallet er omkring 56 000 (2001).
Før den industrielle revolusjon var Mertyr Tydfil en liten landsby. Men den lå nær forekomster av jernmalm, kull, kalkstein og vann, noe som gjorde stedet ideelt for jernverk. Dette førte til at den i 1851 var Wales' største by, med 46 000 innbyggere. Siden 1920-årene har byen jevnt over hatt nedgangstider.
Dagens grenser ble vedtatt i 1974. Det tidligere grevskapsdistriktet ble noe utvidet, slik at det også dekket Vaynor i Glamorgan og Bedlinog i Breconshire, og det ble omdefinert til et distrikt i Mid Glamorgan. 1. april 1996 ble det igjen et selvstyrt grevskapsdistrikt.
Byens fotballklubb heter Merthyr Tydfil F.C., med kallenavnet «The Martyrs».
Kvinneløftet
Kvinneløftet er et norsk sportsopplegg. Målet er at kvinner skal ta sammenlagt ti–femten medaljer i sommer-OL i 2008 i Beijing og vinter-OL i 2010 i Vancouver.
Leder er Olympiatoppens Dag Kaas.
30–35 kvinnelige utøvere medvirker i sommer- og vinteridretter. De har med trenerne på samlingene.
Maskara
Maskara eller mascara er betegnelsen på en type øyesminke som selges og brukes hovedsakelig av kvinner i hele verden. De fleste typer maskara består av en beholder med en mørk masse og en kost til å påføre massen på øyevippene. Mange av de største sminkemerkene produserer og selger dette produktet. Maskara har forskjellige egenskaper avhengig av behov. Det finnes maskara kun for å få farge på vippene, det finnes maskara for fylde og volum, det finnes maskara for lengde og volum osv.
Kvinneløftet
Kvinneklløftet gir støtte til utøvere samt prosjekter.
Chillicothe
Chillicothe begynte som en indianerlandsby der shawneestammens (også kalt shawanostammen) Chilacathagruppe holdt til. Den berømte høvdingen Cornstalk bodde her. Chillicothe var godt befestet med en side mot en høy og steil skråning ned mot Scioto River, og ellers omgitt av palisader forsterket med flettverk. Chillicothe var bebodd av shawneene til 1787.
Kvinneløftet
Budsjettet er på én million kroner.
Chillicothe
Nå er Chillicothe en by i delstaten Ohio i Ross County. Den ble grunnlagt som nybyggerby av oberst Nathaniel Massie i 1796. Den var delstatshovedstad for Ohio i to perioder på 1800-tallet.
Kvinneløftet
Det neste målet er sommer-OL i 2012 i London.
Sverre Løken
Sverre Bertrand Løken (født 27. juli 1960 i Bærum) er en norsk tidligere roer. Han representerte Norske Studenters Roklubb. Løken ble verdensmester i toer uten styrmann i Luzern i Sveits i 1982 sammen med Hans Magnus Grepperud. De fortsatte med bronse under VM i 1983 i Duisburg i Tyskland, og tok også bronse under Sommer-OL i 1984 i Los Angeles.
Shenzhou 4
Shenzhou 4 (kinesisk: 神舟四号) var en ubemannet romferd, og den fjerde ferden i det kinesiske Shenzhou-programmet siden 1999.
Høydepunkter fra ferden
Det ubemannede romskipet var fullt utstyrt for en bemannet ferd, til og med var der inkludert utstyr som sovepose, mat og medisin. Vinduene på Shenzhou 4 var konstruert av et nytt materiale, designet for å forbli rene, selv etter å ha gått inn i atmosfæren, for å tillate (en mulig) taikonauten ombord å bekrefte at fallskjermene hadde utløst. Det har vært sagt at utstyret ombord ikke hadde noen særlige forskjeller sammenlignet med det senere bemannede Shenzhou 5. En uke før oppskyting hadde taikonauter trent inne i romskipet for å gjøre seg kjent med systemene om bord.
Romskipet sin bane ble endret ved manøvrer 29. desember, 4. og 5. januar ble det gjennomført mindre endringer i banen.
Oppskytingen av Shenzhou 4 ble observert av flere fremstående kinesiske politikere og militære.
Shenzhou 4 hadde med seg 100 frø i et eksperiment for å undersøke effekten på planter dyrket ut fra disse frøene. Totalt ble det utført 52 eksperimenter om bord der man undersøkte områder innenfor fysikk, biologi, medisin, jord-observasjon, material-vitenskap og astronomi.
Fire skip ble brukt til å følge romferden, ett utenfor Sør-Afrika, ett i Det indiske hav utenfor vestlige Australia, ett nær Japan og det siste like vest av New Zealand.
Landingskapselen landet trygt cirka 40 km fra Hohhot i Indre Mongolia. Som ved de tidligere Shenzhou-ferdene, ble kommandoen for å gå inn i atmosfæren gitt fra et av følgeskipene. Før ferden ble det antatt at kineserne kunne komme til å prøve en vannlanding (som Apollo) for å teste nød-systemer, men dette skjedde ikke. Kretsløp-modulen forble i bane til 9. september 2003.
Garde nationale
Nasjonalgarden (fransk: Garde nationale) i Frankrike er en del av landets militær- og politireserve. Nasjonalgarden ble opprinnelig opprettet som en borgermilits under den franske revolusjonen i 1789 og avskaffet i 1872. Etter en rekke terrorangrep mot Frankrike, ble Nasjonalgarden gjenopprettet av president François Hollande i 2016.
Historie
Nasjonalgarden ble opprettet som en bevæpnet borgermilits i juli 1789, under den franske revolusjonen, og formålet var å forhindre en kontrarevolusjon støttet av de regulære militære styrkene. Kjennetegnet til Nasjonalgarden var opprinnelig et bånd i Paris' farger, rødt og blått. Den 14. juli 1789 støttet Nasjonalgarden stormingen av Bastillen. Etter dette valgte Ludvig 16. å trekke troppene sine tilbake fra Paris 15. juli, for å unngå borgerkrig. Som et tegn på lojalitet til kongen, besluttet borgerkomiteen som styrte Paris å utnevne Joseph Motier La Fayette til å lede Nasjonalgarden, og at den skulle bære en kokarde med huset Bourbons hvite farge, i tillegg til Paris' farger rødt og blått. Denne kokarden var opprinnelsen til dagens franske flagg. Nasjonalgarden ble assosiert med den borgerlige middelklassen og støtte for konstitusjonelt monarki. Dette endret seg dramatisk sommeren 1792 da fédérés, frivillige tropper, vervet seg til garden og Antoine Joseph Santerre overtok kommandoen da markien av Mandat ble myrdet. Etterhvert utviklet garden seg til en republikansk revolusjonsstyrke.
I 1827 ble Nasjonalgarden oppløst, men gjenoppstod i 1830, før den igjen ble oppløst i 1872.
Moderne tid
Etter en rekke terrorangrep mot Frankrike i 2015 og 2016, annonserte president Holland i juli 2016 at Nasjonalgarden skulle gjenopprettes. Den moderne Nasjonalgarden er ikke styrt av borgerne, men av Forsvarsdepartementet og Innenriksdepartementet. Det er frivillig å melde seg til tjeneste i Nasjonalgarden, og de fleste frivillige er også reservister i gendarmerie nationale, police nationale og det franske forsvaret.
Caymanøyene under Sommer-OL 2012
Caymanøyene deltok under Sommer-OL 2012 i London som ble arrangert i perioden 27. juli til 12. august 2012. Fem utøvere, fire menn og en kvinne deltok i to sporter, friidrett og svømming. Det var niende gangen Caymanøyene deltok i et sommer-OL, de vant ikke noen medaljer. Svømmeren Brett Fraser var landets flaggbærer under åpningsseremonien.
Barlind
Barlind eller europeisk barlind (Taxus baccata) er et meget saktevoksende bartre i barlindfamilien. Treet har flate, myke og mørkegrønne nåler som er glinsende på oversiden og matte på undersiden. Det tåler både å stå i sol og skygge, og tåler også meget sterk beskjæring, og er derfor velegnet som hekkplante. Barlind har en rekke kultiverte varianter og former. Hele planten er giftig.
Et barlindtre kan bli svært gammelt (mer enn 2000 år).
Kjennetegn
Barlinden er eviggrønn, og forekommer både som et tre med én stamme, et tre med flere stammer, eller nærmest som en busk. Den blir normalt ikke over 10 meter høy, men kan nå opp i ca. 20 meter høyde.
Rotnettet består av tett forgrenede hovedrøtter, som når dypt ned, og mange trevlede og overflatiske finrøtter.
Barlinden har kjerneved, og den smale kjernen er gulhvit. Veden forøvrig er hard og rødbrun. Barken er først grønnlig, så blir den brun med smale strimler. Gammel gren- eller stammebark skaller av i flak og avslører derved den røde, orangerøde, gule eller brune underbark.
Knoppene er spredte, små, eggformede og grønne. Baret er som regel buskete, med flate, lansettformede, myke og mørkegrønne nåler; oversiden av baret er glinsende, undersiden er matt. Nålene blir 1–4 cm lange og 2–3 mm brede. Nålene sitter i spiraler rundt kvisten. Nålene sitter også i to plan, derfor er spiralmønstret bare tydelig på ferske, vertikale skudd.
Hannblomstene er samlet i en raklelignede stand, mens hunnblomstene er enslige eller få sammen. Hannblomstene er sfæriske i formen med en diameter på 3-6mm. Hannblomstenes pollen spres tidlig på våren.
Konglen er en spesielt utformet frukt som er bærlignende akkurat som hos einer. Hver kongle inneholder et eneste frø som er 4–7 mm langt og som omgis av en myk, bærlignende kappe med skarp skarlagensrød farve. Hele frukten er 8–15 mm både i bredde og lengde og har en åpning i enden. Frukten modner etter 6-9 måneder etter pollineringen og er en delikatesse for fugler. Smaken på fruktkjøttet er søtlig. Fruktkjøttet er det eneste på barlinden som ikke er giftig. De harde frøene går ufordøyd gjennom fuglenes fordøyelsessystem og blir på denne måten spredt. Det tar 2-3 måneder før frøene spirer.
Utbredelse og varianter
Den europeiske barlinden finnes i hele Europa, bortsett fra i de nordligste områdene. Den finnes også i nordvestre Afrika, nordre Iran og sydvestre Asia.
Barlind har i nåtiden en ganske spredt utbredelse, men i tidligere mellomistider var den mye vanligere. Det kan skyldes at bøk manglet i mellomistidene, mens den nå er et ofte dominerende treslag. Barlind tåler mye skygge og vokser under andre trær, men forholdene i mange bøkeskoger er for krevende.
I Norge har kystplanten barlind sin nordgrense i verden ved Kryssvatnet (280 moh.) vest for Molde i Møre og Romsdal (Lid & Lid 1994). Generelt må arten sies å være meget sparsom nord for Romsdalsfjorden, mens den er noe vanligere på Sunnmøre og spesielt rikelig i Skodje.
Kultiverte varianter av barlind i parker og botaniske hager i Storbritannia og Nord-Europa omfatter:
Bruk
Barlindgreiner er meget bøyelige, og ble tidligere brukt til buer, armbrøst og ulike redskaper.
Baret, med eller uten frukter, er brukt som pyntegrønt, særlig til binding av kranser.
Den harde veden er velegnet til finere snekkerarbeider, og som svartbeiset går den under navnet «tysk ibenholt». Veden er naturlig brunrød i farven.
Fruktkjøttet er blitt brukt til marmelade.
Giftighet
Både nålene, barken og særlig frøene inneholder alkaloider (A + B Taxiner) som er giftig for pattedyr. Særlig hester, og muldyr har tradisjonelt vært regnet for utsatte siden de tygger frøene. Knuste frø er også giftige for mennesker. Øvrige plantedeler er giftige både i frisk og tørket tilstand. Det hevdes imidlertid at enkelte hjortedyr, samt kaniner og katter skal være motstandsdyktige mot giften.
De røde frøkappene som omgir frøene er imidlertid ikke giftig, og er en delikatesse for fugler.
I henhold til Giftinformasjonssentralen, skal man kontakte Akuttmedisinsk kommunikasjonssentral på telefon 113 etter å ha fått i seg så lite som ett frø.
Medisinsk bruk
Av barlindbark og nåler utvinnes virkningsstoffet paclitaxel som brukes for å hindre spredningen av kreftceller.
Molorchus umbellatarum
Molorchus umbellatarum er en bille som tilhører familien trebukker (Cerambycidae). Det er en sjelden art som til nå er funnet i Østfold og Vestfold i Norge.
Utseende
En liten (5–8 mm), spinkel, mørkbrun trebukk med forkortede dekkvinger. Arten kan bare forveksles med den beslektede kortvinget granbukk Molorchus minor, men kan nokså lett kjennes på at antennenes tredje ledd ikke er spesielt langt, mindre enn halvparten langt som pronotum. Hos M. minor er det omtrent så langt som pronotum. Dessuten er lårene noe mindre kølleformede enn hos M. minor. Antennene er ganske tynne og tydelig lengre enn kroppen. Kroppen er ganske jevnbred. Hodet er forholdsvis stort og bredt, pronotum litt lengre enn bredt, hvelvet med et par sideknøler litt bak midten. Dekkvingene er rødbrune og dekker unde halvparten av bakkroppen, de tynne flygevingene kan ikke foldes inn under dekkvingene og ligger foldet over resten av bakkroppen. Beina er nokså lange, lårene tydelig kølleformede, ellers middels kraftige.
Levevis
Larvene utvikler seg i tynne, døde grener av busker og trær i rosefamilien, først og fremst villepletrær. Av en eller annen grunn ser det ut til at den ikke går på dyrkede epletrær. Larveutviklingen tar to år. De voksne billene finnes gjerne på blomster i juni-juli.
Utbredelse
Den er utbredt i Europa, mot øst til Kaukasus, mot nord til Sør-Skandinavia. I Norge er arten først nylig oppdaget, og til nå bare funnet i Vestfold og Østfold.
Juancheng
Juancheng (kinesisk: 鄄城县; pinyin:  Juànchéng Xiàn) er et fylke i provinsen Shandong i Folkerepublikken Kina. Det ligger under byprefekturet Heze.
Befolkningen i 1999 var på 748.181.
Birger Steen
Birger Steen (født 4. november 1966) er en norsk bedriftsleder. Fra 2004 til 2008 var han administrerende direktør for Microsoft i Russland. Våren 2009 ble han ansatt som ny administrerende direktør for Microsofts salg i SMB-segmentet, med kontor ved selskapets hovedkvarter i Redmond utenfor Seattle i USA. Siden 2011 har Steen vært administrerende direktør for programvareselskapet Parallels i Seattle.
Biografi
Steen gjennomførte Forsvarets russiskkurs og er utdannet sivilingeniør fra NTH i Trondheim, hvor han ledet IAESTE Norge og stiftet den lokale NTH-avdelingen. Steen har også en MBA fra INSEAD i Frankrike.
Han var direktør for forretningsutvikling i Schibsted ASA fra 1996. I mars 2000 ble han innsatt som konsernsjef i SOL AB: Selskapet gjennomførte i juni 2000 en vellykket børs-introduksjon på Stockholmsbörsen. Han ble med videre etter at katalogselskapet Eniro kjøpte opp SOL etter et svakt børsår i november 2001. SOL ble tatt av børs 15. januar 2002, og Steen sluttet i SOL 15. mars 2002 for å begynne som adm. dir i Microsoft Norge. Høsten 2004 tok han over som administrerende direktør for Microsoft i Russland.
Shenzhou-programmet
Shenzhou-programmet (kinesisk: 神舟, pinyin: Shénzhōu; «det guddommelige fartøyet») er et kinesisk romfarts-prosjekt, som har sendt opp mennesker i verdensrommet siden 2003, men programmet startet allerede i 1992. Programmet oppnådde bl.a den første kinesiske menneske i verdensrommet i 2003.
Programmet startet i 1992, under navnet «Prosjekt 921-1». Planen var å få en kinesisk taikonaut i verdensrommet i oktober 1999, før millennium-skiftet, noe som ikke lyktes før nærmere 4 år senere. Fartøyet er designet av Qi Faren og fremstilles av China Great Wall Industry Corporation.
Kinas romfartsorganisasjon CNSA (China National Space Administration) kjøpte noe av teknikken i Russland og fikk adgang til russisk knowhow. To kinesere fikk kosmonauttrening i Stjernebyen utenfor Moskva. Shenzhou har en overfladisk likhet med det sovjetiske Sojuz-fartøyet men er en anelse større. Shenzou er dog endret så mye att det er et kinesisk romfartøy.
Shenzhoufartøyet skytes opp med «Den lange marsjen 2F»-raketten (Chang Zheng-2F) fra romhavnen Jiuquan i det Indre Mongolia. Fartøyet lander likeledes i det Indre Mongolias ørken. Shenzhou er oppbygget av tre seksjoner:
Ubemannede ferder
Datoene er oppskytings-datoene
Kenneth Richmond
Kenneth «Ken» Alan Richmond (født 10. juli 1926, død 3. august 2006) var en britisk bryter som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma.
Richmond vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den tyngste vektklassen, tungvekt over 87,0 kg i fri stil, bak Arsen Mekokisjvili fra Sovjetunionen og svenske Bertil Antonsson.
Leppestift
Leppestift eller lebestift er et kosmetisk produkt som inneholder blant annet pigmenter, olje, voks og bløtgjørende midler som tilfører farge og struktur til leppene hos mennesker. Leppestift finnes i mange forskjellige farger og varianter. Leppestift ble brukt for 5000 år siden i Mesopotamia.
Axel Thallaug
Axel Andreas Thallaug (født 15. april 1866 i Lillehammer, død 16. mars 1938) var en norsk jurist og politiker. Han var sønn av brukseier Gulbrand Amundsen Thallaug og Marie Emilie Lysgaard.
Thallaug tok studentereksamen i Lillehammer 1884 og ble cand. jur. i 1889. Deretter hadde han flere fullmektigstillinger, før han etablerte seg med sakførerpraksis i hjembyen i 1894. Samme år ble han medlem av Lillehammer bystyre, et verv han hadde livet ut. Han var ordfører 1896–97, 1903–04 og 1920–22, samt viseordfører i 1898 og 1902. Han hadde også en rekke andre kommunale verv.
Han representerte Høyre på Stortinget i fem perioder:
Videre var han vararepresentant for Lillehammer og Gjøvik 1919–21 og for kjøpstedene i Hedmark og Opland 1928–30. Han møtte da noen uker i mai 1928 og tiltrådte lønningskomiteen. Han var medlem i Lagtinget fra 1906 til 1918 (varapresident 1910–12, sekretær 1909).
Thallaug hadde tallrike verv, hvorav kan nevnes:
Han var medlem av Den norske Nobelkomite fra 1931 til 1933 og varamedlem 1925–1930 og 1934–1936. Da Carl von Ossietzky 23. november 1936 ble tildelt Nobels fredspris for 1935 og Carlos Saavedra Lamas prisen for 1936 var Thallaug fungerende medlem for utenriksminister Halvdan Koht. At prisen ble tildelt en tysk pasifist og straffange fikk Adolf Hitler til å fare opp i raseri. Hitler la ned forbud mot at tyske statsborgere for «evig tid» kunne motta nobelpriser.
Thallaug var leder av den første norske speiderguttkomiteen (1910).
Han ble tildelt 7. juni-medaljen, Kroningsmedaljen og kong Haakon VIIs jubileumsmedalje og var ridder av St. Olavs Orden, av Danebrogordenen og av Nordstjerneordenen.
Han var gift med Julie Louise Augusta Prytz Thallaug, og sammen hadde de seks barn, Gulbrand Thallaug, Harald Thallaug, Haakon Thallaug, Ingeborg Thallaug Arvesen, Erik Thallaug og Anne Marie Thallaug Storvold.
Soulmusikk
Soulmusikk (soul er engelsk for «sjel») er en populær musikksjanger som har sin opprinnelse i USA på slutten av 1950- og begynnelsen av 1960-tallet. Det kombinerer elementer av afroamerikansk gospel, rhythm & blues og jazz. Soulmusikk ble populært for både å danse til som å høre på i USA og hvor særskilte plateselskap som Motown, Atlantic og Stax også hadde innflytelse på borgerrettsbevegelsen i USA (1955-1968). Soul ble deretter populært over resten av verden og påvirket direkte rockemusikken og musikken i Afrika.
Afroamerikansk bevissthet
I henhold til Rock and Roll Hall of Fame er soul «musikk som oppsto fra den svarte erfaringen i Amerika gjennom transmutasjonen av gospel og rhythm & blues inn i en form for funky, sekulær bekreftelse.» Fengende rytmer, framhevet ved håndklapping og spontane kroppsbevegelser, er viktige trekk i soulmusikken. Andre vesenstrekk er call and response, «anrop og svar», mellom solist og kor, og en særlig spent vokallyd. Stilen benytter tidvis improvisasjon, spinn (snurre rundt) og tilleggslyder. Soulmusikk reflekterer afroamerikansk identitet og understreker viktigheten av en afroamerikansk kultur. Den nyoppdagede afroamerikanske bevisstheten på begynnelsen av 1960-tallet førte til ny musikk som fremmet stolthet framfor skam av å være svart.
Rhythm & blues, et begrep skapt av Jerry Wexler hadde sine røtter allerede på 1940-tallet hos små musikkgrupper, ofte med bruk av saksofon, som bygde på blues-tradisjonen. Soulmusikk utmerker seg ved å bruke elementer fra gospel, større bruk av sang, og gjerne ikke-religiøse temaer. Soulmusikken dominerte de amerikanske musikklistene for R&B på 1960-tallet, og mange innspillinger krysset over til poplistene i USA, Storbritannia og andre steder. Ved 1968 hadde soulmusikken som en sjanger begynt splittes opp. En del soulmusikere utviklet funkmusikk, mens andre utviklet en glattere, mer sofistikert og i en del tilfeller en mer politisk bevisst musikk. Ved begynnelsen av 1970-tallet hadde soulmusikken blitt påvirket av psykedelisk rock og andre sjangre. I USA kom utviklingen av neo soul («ny-soul») i tiden rundt 1994. Det er også flere andre undersjangre og avleggere av soulmusikk.
Den fremste undersjangeren av soulmusikk er Detroit-stilen (Motown), en rytmisk musikk sterkt påvirket av gospel; deep soul og southern soul, en drivende og energisk soul-stil som kombinerer R&B med gospel fra sørstatene; Memphis-soul, en flimrende, trykkende stil; New Orleans-soul, som kom ut fra R&B; Chicago-soul, en lys gospelpåvirket lyd; Philadelphia-soul, en frodig orkestrert lyd med doo-wop-inspirerte vokaler; psykedelisk soul, en blanding av psykedelisk rock og soulmusikk; foruten også kategorier som blue-eyed soul (eller «plastikk soul», som David Bowie kalte det), en soulmusikk utøvet av hvite musikere; britisk soul, en sjelden form for soulmusikk spilt av DJ-er ved nattklubber i nordlige England.
Proteksjonisme
Proteksjonisme er en økonomisk politikk hvor en ved ulike midler begrenser handel mellom land. Proteksjonistiske handelshindringer kan være høye tollsatser, kvotebegrensninger og forskjellige statlige bestemmelser som favoriserer innenlands produksjon. Proteksjonisme står i motsetning til frihandel, hvor ingen kunstige hindre for handel etableres.
Proteksjonisme blir ofte assosiert med økonomiske teorier som merkantilisme, ideen om at det er gunstig å ha et handelsoverskudd med andre land og at man for å nå det må begrense import. De to hovedtyper av proteksjonisme er tradisjonell proteksjonisme, hvor en toll blir innkrevet på varen, og proteksjonisme ved andre midler – moderne proteksjonisme.
Historie
Etter en periode rundt midten av 1800-tallet med økende frihandel, ble det mot slutten av århundret stadig mer proteksjonisme i verdenshandelen. Dels var proteksjonismen et svar på den lange depresjonen, dels var den knyttet til den nye imperialismen.
Fredrik Græsvik
Fredrik Græsvik (født 26. mars 1967 i Oslo) er en norsk journalist, forfatter, regissør og programleder som jobber i TV 2.
Karriere
Fredrik Græsvik har jobbet i TV 2s utenriksavdeling siden februar 1994, og var i årene 1998–2002 utenrikssjef i TV 2. Han har tidligere jobbet i NRK Radio og var i ett år informasjonsoffiser for den norske FN-styrken i Libanon (UNIFIL). Fredrik Græsvik er utdannet statsviter og journalist fra Northern Illinois University i USA.
Græsvik har hatt et spesielt ansvar for TV 2s Midtøsten-dekning, og har dekket flere titalls væpnede konflikter i Asia, Europa, Amerika og Afrika. Græsvik var en av tre norske journalister i Bagdad da USA angrep Irak i mars 2003, og han var med i utenriksminister Jonas Gahr Støres følge da delegasjonen ble angrepet på Serena Hotel i Kabul i 2008.
Fredrik Græsvik har vært programleder for en rekke programmer, inkludert to sesonger av serien Til bords med fienden på TV 2. I programmet reiser Græsvik sammen med mesterkokken Tom Victor Gausdal til konfliktområder kloden rundt. I desember 2012 ledet Græsvik Artistgalla 2012 sammen med Hedda Kise på TV 2. Høsten 2013 var han deltaker i programmet Stjernene på slottet, som ble sendt på TV2. I programserien tar Græsvik inn på et vinslott i Toscana sammen med håndballspilleren Gro Hammerseng, artisten Lise Karlsnes og skuespillerne Toralv Maurstad og Dennis Storhøi. Samme høst var han gjesteprogramleder i humorprogrammet Torsdag kveld fra Nydalen. I 2016 og 2018 var han programleder for det direktesendte underholdningsprogrammet God sommer Norge sammen med Katarina Flatland, Cathrine Fossum og Guri Solberg.
Siden mars 2017 har Græsvik vært USA-korrespondent for TV 2 og TV 2 Nyhetskanalen, basert i Washington DC. Etter nesten 5 år som utenrikskorrespondent i USA for TV 2 ga han seg og uttalte at han følte seg ensom det siste året i USA, blant annet grunnet koronapandemien. Han skal fortsatt være en del av utenriksavdelingen til TV 2 hjemme i Norge.
Fredrik Græsvik fikk i juni 2022 kritikk av Redaktørforeningen og Norsk Presseforbund etter å ha sendt meldinger til finansmannen Eirik Furuseth på Facebook Messenger. Furuseth fortalte til medier at han opplevde meldingene fra Græsvik som truende og som et slags forsøk på å tie ham. En PR-person for TV 2 og Græsvik selv gikk senere ut og beklaget hendelsen. Senere ble TV 2 felt på tre punkter i Pressens Faglige Utvalg for samme sak.
Gundsø kommune
Gundsø kommune var inntil 1. januar 2007 en kommune i Roskilde amt i Danmark. Kommunen ble dannet ved kommunalreformen i 1970, og innlemmet i nye Roskilde kommune i Region Sjælland i forbindelse med kommune- og regionreformen 2005–07.
Mellotron
Mellotron er et elektrisk tangentinstrument. Instrumentet er en avart av Chamberlin som ble funnet opp av Harry Chamberlin i 1946, og er en tidlig forløper til sampleren. Instrumentet er til dels teknisk vanskelig å spille på, og noen av modellene har sine begrensninger. De mest kjente lydene er kor, fiolin (denne lyden ble tatt direkte fra Chamberlinen), fløyte og cello, men i prinsippet kunne alle lyder fremstilles. BBC benyttet seg blant annet av en Mellotron fx maskin på 1960-tallet som inneholdt lydeffekter som tog, fly, dyrelyder, osv.
Virkemåte
Til forskjell fra en digital sampler som lager lydene digitalt, spiller Mellotronen av analoge samples. Under hver tangent er det det et magnetisk bånd (tape) som drives av en elektrisk motor via en valse, og når en tangent blir trykket ned, blir båndet trykket mot et avspillingshode (lydhode). Hvert bånd har en varighet på åtte sekunder, og det er dermed ikke mulig å lage toner av lengre varighet enn det. Når tangenten så blir sluppet opp blir båndet dratt tilbake i en kassett av en fjær som er montert i den andre enden.
Artister
Instrumentet hadde sin første storhetsperiode på 1960-tallet, og ble brukt av blant annet The Beatles (fløyteintroen på «Strawberry Fields Forever») og The Moody Blues (strykeren på «Nights in White Satin»). Instrumentet ble en viktig del av progrock-sjangeren på 1970-tallet, sammen med Hammondorgelet og minimoogen.
I Norge var det blant andre Popol Vuh/Popol Ace og trønderbandene Four Jets og Red Fox som brukte Mellotron på 1970-tallet. Red Fox-keyboardist Leif Roar Øyås brukte mye Mellotron «live» på scenen og spilte blant annet en disco-versjon av Beethovens 5. symfoni – som var den ultimate bruk av Mellotron M400. Utover andre halvdel av 1970-tallet og på 1980-tallet ble Mellotronen byttet ut med rimeligere synthesizere som Solina String Ensemble og Roland vp-330, og skled ut av populærmusikken, men fikk en gjenfødelse på 1990-tallet da band som Oasis (eksempelvis celloen på låta «Wonderwall») og særlig en rekke skandinaviske prog rockband igjen begynte å bruke den. Band som Landberk, Änglagård, Anekdoten og White Willow er særlig sentrale her. Mens man sent på 1980-tallet fikk kastet disse etter seg, førte den nye bølgen av band som atter tok Mellotronen i bruk til at prisen gikk rett til værs.
Jeppe Aakjær
Jeppe Aakjær (født Jeppe Jensen 10. september 1866 i Aakjær i Fly sogn på Jylland i Danmark, død 22. april 1930 i Jevnle ved Skive) var en dansk forfatter av romaner, noveller, dikt, og skuespill. I tillegg har Jeppe Aakjær skrevet en del lokalhistoriske bøker, alle basert på studier av arkivalier på Landsarkivet i Viborg. Sønnen Svend Aakjær (1894–1963) var landsarkivar på arkivet i Viborg fra 1929 og endte sin karrière som riksarkivar.
Bakgrunn
Jeppe Aakjærs far hadde politiske inetresser, var demokrat og var noe av en fritenker, noe om gikk betydning for sønnen. Moren var enkel, men sterkt følelsesbetont og gjenvirket med sin sang på sønnens litterære innretning.
Aakjær ble utdannet til folkeskolelærer, var først elev, senere lærer] ved folkehøgskoler, tok i 1895 studenteksamen og viet seg etter noen års universitetsstudier til forfatterskap.
Forfatter
I Johan Skjoldborgs ånd og til en viss grad med Robert Burns, som han tolket med kongenialitet, og enn mer Steen Steensen Blicher som forbilder, ble Aakjær den jyllandske naturs beundrende forklarer og den jyllandske almuens fortrolige skildrer.
Jeppe Aakjær var først gift med forfatterinnen Marie Bregendahl, som kom fra samme sted. Siden bodde han på gården Jenle på Salling nord for Skive med sin andre ektefelle Nanna Aakjær, som var billedskjærer. De flyttet inn på den nybyggede gården i 1907, umiddelbart etter bryllupet.
Aakjær samarbeidet med forskjellige komponister. Carl Nielsen skrev musikk til 16 av Jeppe Aakjærs dikt, bl.a. Jens Vejmand som ble svært populær på begynnelsen av 1900-tallet og ble opptatt i Højskolesangbogen, og som 12 av sangene i denne er sangen tatt opp i den danske kulturkanon. En annen kjent sang av Aakjær er Jeg er havren, som er blitt kjent over hele Norden.
Kulturkanonen
Aakjærs «Aften» er tatt opp i Danmarks kulturkanon under lyrikkantolgier.
Aakjærs tekst til «Jens Vejmand» er gjennom Højskolesangbogen tatt opp som en av 12 sanger i kanonen.
Rautjärvi
Rautjärvi er en kommune i landskapet Södra Karelen i Finland. Kommunen har cirka 4 300 innbyggere og et areal på 402,13 km² hvorav 47,93 km² er vann. Rautjärvi er en finskspråklig kommune som grenser til kommunene Ruokolax og Parikkala. Den har også grense mot Russland.
Rautjärvi tapte rundt 40 % av sitt areal i vinterkrigen. Ved krigsavslutningen i 1944 ble 198,9 km² av kommunen avstått til Russland.
Miu Miu
Miu Miu er et italiensk motehus etablert i 1992. Navnet kommer av sjefdesignerens navn; Miuccia Prada. Motehuset er kjent for en ren og elegant stil. Motehuset produserer på lik linje med Prada klær, vesker, sko og solbriller. Imidlertid er prisene på produktene markant billigere sammenliknet med Prada pret-a-porter.
Eksterne lenker
Prada
Denbigh
Denbigh (walisisk Dinbych) er en by i Denbighshire i Wales. Den var administrasjonsby i det tradisjonelle grevskapet Denbighshire. Byen ligger ved elven Clwyd, og vokste opp omkring hanskemakerindustrien.
Denbigh slott ble påbegynt i 1282. Andre severdigheter er Leicester's Folly og en uferdig kirke som ble påbegynt i 1579. Kirken skulle egentlig blitt en katedral, da bispesetet i St. Asaph skulle overføres til Denbigh. Prosjektet gikk tom for penger og ble stoppet. Det ligger nå en tennisbane på eiendommen. Det finnes også et museum som tar for seg berømte personer fra Denbigh, som kartografen Humphrey Lloyd, forfatteren Twm o'r Nant, dikteren Rhoda Broughton, den oppdagelsesreisende Henry Morton Stanley og forfatteren Kate Roberts.
Byen var vertskap for den nasjonale Eisteddfod i 1882, 1939 og 2001.
David Tsjimakuridze
David Tsjimakuridze (født 29. mars 1925 i Poti, død 9. mai 2006 i Tbilisi) var en georgisk bryter som deltok i de olympiske leker 1952 i Helsingfors for Sovjetunionen.
Tsjimakuridze ble olympisk mester i bryting i Sommer-OL 1952 i Helsingfors. Han vant den tredje tyngste vektklassen, mellomvekt over 79,0 kg i fri stil, foran Gholam Takhti fra Iran og ungarske György Gurics.
Chile under Sommer-OL 2012
Chile deltok under Sommer-OL 2012 i London som ble arrangert i perioden 27. juli til 12. august 2012. Trettifem utøvere, tjueen menn og fjorten kvinner deltok i sytten sporter. Det var tjueandre gangen Chile deltok i et sommer-OL, de vant ikke noen medaljer. Bueskytteren Denisse van Lamoen var landets flaggbærer under åpningsseremonien.
VM i skiflyging 1986
Verdensmesterskapet i skiflyging 1986 ble arrangert i Bad Mitterndorf, Østerrike fra 7. til 9. mars 1986.
Dongming
Dongming (kinesisk: 东明县; pinyin:  Dōngmíng Xiàn) er et fylke i provinsen Shandong i Folkerepublikken Kina. Det ligger under byprefekturet Heze.
VM i skiflyging 1986
VM i 1986 ble preget av flere stygge fall, og i alt ble syv hoppere skadet. Blant disse var norske Rolf Åge Berg (hjernerystelse og ødelagt korsbånd, 12 % invalid), japanske Masahiro Akimoto (hjernerystelse og brudd i høyre ankel) og østtyske Ulf Findeisen (hjernerystelse, ribbeinsbrudd og hjertestans).
Dongming
Befolkningen i 1999 var på 677 563.
VM i skiflyging 1986
Bakken
Kulm var blitt utbygd til mesterskapet og hadde K-punkt 185 meter. Før VM var bakkerekorden 167 meter, satt av Hubert Neuper (Østerrike) i verdenscupen 13. mars 1982. Under mesterskapet i 1986 tangerte Andreas Felder verdensrekorden med 191 meter. Det var siste gang på 25 år at en verdensrekord ble satt et annet sted enn i Planica.
Dongming
Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
VM i skiflyging 1986
Bakken
Etter mesterskapet bestemte FIS at 191 meter skulle være den største tellende lengden i skiflyging – hopp over den lengden skulle ikke måles, og skulle få lengdepoeng kun for 191 meter.
Victoria (Australia)
Victoria er en delstat i Australia. Det er den sørligste delstaten på fastlandet. Den er også den geografisk nest minste og den tettest befolkede delstaten i Australia og grenser til New South Wales i nord og Sør-Australia i vest. Sør for Victoria ligger Basstredet og Tasmania. Før den europeiske kolonialiseringen bodde det rundt 30 000 aborginer i området som nå utgjør delstaten Victoria. Victoria ble kolonialisert som en jordbrukskoloni, men dette endret seg under gullrushet i 1851 som forandret delstaten til et industrielt og finansielt senter i Australia. Administrasjonssenteret er Melbourne og rundt 70 % av Victorias befolkning bor der.
Staten er oppkalt etter dronning Victoria av Storbritannia.
Historikk
Etter at kolonien New South Wales ble opprettet i 1788 var Australia delt i en østlig halvdel kalt New South Wales og en vestlig halvdel kalt New Holland administrert fra Sydney. Den første europeiske bosetningen i området som senere ble til Victoria kom i oktober 1803 ved Sullivan Bay ved Port Phillip-bukta. Bosetningen besto av 308 straffanger, 51 soldater, 17 frie bosettere, 12 lokaladministratorer, en misjonær og hans kone. De ble sendt fra England på HMS «Calcutta» på grunn av frykt for at franskmennene, som hadde drevet kartlegging i området, skulle opprette en bosetning der og utfordre britiske krav på kontinentet.
Den neste bosetningen var Portland på vestkysten. Melbourne ble grunnlagt i 1835.
Fra den første bosetningen var området rundt Melbourne kjent som Port Phillip District, en lokalstyrt del av New South Wales. I 1851 utskilte britiske myndigheter Victoria fra New South Wales og opprettet den som en egen koloni.
I 1851 ble det oppdaget gull i nærheten av Ballarat og senere ved Bendigo. Gull ble også funnet flere andre stedet i Victoria. Dette satte igang det et av verdens største gullrush. Kolonien vokste kjapt, både i befolking og økonomisk betydning. I løpet av ti år sjudoblet befolkingen seg fra 76000 til 540000.
Administrativ inndeling
Victoria er delt inn i 79 lokalstyrer (Local Government Areas), disse tilsvarer omtrentlig norske kommuner. Det finnes også noen mindre kommunefrie områder (unincorporated areas). En god del av lokalstyrene inngår i storbyområdet Melbourne.
Greve kommune
Greve kommune er en dansk kommune i Region Sjælland (tidligere Roskilde amt).
Kommunegrensene ble ikke endret ved kommunalreformen i 2007.
Fram til omkring 1970 var kommunen stort sett oppdyrket med må landsbyer, men på grunn av nærheten til København ble den etterhvert utbygget med bolig- og villastrøk, men også noe rekkehus og sosial boligbygging i bydelen Hundinge i nordøst. De sosiale utfordringene i bydelen har blitt skildret i TV-serien 100% Greve og filmen 110% Greve.
Byrådet har 21 medlemmer og har nesten alltid hatt borgerlig flertall. Med ett enkelt sosialdemokratisk unntak har kommunen hatt borgmestere fra Venstre eller Det Konservative Folkeparti. Etter valget 15. november 2005 erstattet Hans Barlach fra De Konservative den forrige borgermesteren René Milo fra Venstre.
Christianssandsposten
Christianssandsposten var en norsk avis som utkom i Kristiansand i årene 1839–1847. Den ble grunnlagt av Johan Reinert Reiersen, som siden ble en av foregangsmennene for den norske utvandringen til Amerika. Avisen var blant de første kildene til nordmenns kunnskap om emigrasjonsmulighetene.
Henrik Wergeland offentliggjorde noen av sine verker i denne avisen, for eksempel det berømte diktet «Mig Selv».
Liste over Østerrikes presidenter
Historie
Presidentembedet ble innført etter første verdenskrig, da Østerrike ble republikk og den østerrikske presidenten ble derfor kalt Ersatzkaiser, erstatningskeiser.
Med forfatningen fra 1920 hadde presidenten en relativt svak stilling. Under påtrykk fra autoritære krefter ble vervet tillagt større makt ved forfatningsendringen i 1929.
Presidentens stilling ble etter den andre verdenskrigen og frigjøringen fra Tyskland formelt tilbakeført til den sterke posisjon fra 1929. I praksis har imidlertid presidentene i etterkrigstiden vært politisk mer tilbakeholdne og konsentrert seg om representative oppgaver.
Presidentene ble fra 1920 til 1945 valgt av Forbundsforsamlingen. Fra 1951 har de blitt valgt direkte av folket.
Sishui
Befolkningen i 1999 var på 590 326.
Kulturminner
Bian-broen (卞桥, Biànqiáo) ble i 2006 oppført på listen over kulturminner i Folkerepublikken Kina.
Samferdsel
Kinas riksvei 327 løper gjennom området. Den fører Heze i Shandong til Lianyungang i Jiangsu.
Kube
En kube eller terning er et tredimensjonalt romlegeme som begrenses av seks kvadratiske sider hvor tre møtes i hvert hjørne. Kuben kan også bli kalt et regulært heksaeder og er en av de fem platonske legemene. Kube er en spesiell type rektangulært prisme, rektangulært parallellepiped og tresidet trapesoeder. Kuben er dual med oktaederet. Kuben er det eneste platonske legemet som kan stables uten at det blir gap mellom dem.
Formler
Hvis en kube har kanter med lengde a, er
Slik som volumet av en kube er tredje potens av en side,, kalles gjerne tredjepotensen for kuber, på samme måte som med kvadrater og andrepotenser.
Kartesiske koordinater
En kube sentrert ved origo, og med hjørneavstander på 2 får kartesiske koordinater Da vil innsiden bestå av alle punkt (x0, x1, x2) der -1 < xi < 1.
Enhetskuben
En enhetskube er en kube der alle sider er 1 enhet lang. Volum av en 3 dimensjonal enhetskube er 1, og totalt overflateareal er 6 kvadrat. Begrepet enhetskube er også brukt om "kuber" i n-dimensjonale rom.
Relaterte polyedre
Kvotienten til en kube ved dets motstående avbildning, avkaster et projektivt polyeder, hemikuben.
Hvis vi tar utgangspunkt i en kube med kantlengde 1, vil det duale polyederet dets (et oktaeder) ha kantlengder på.
Hjørnene på en kube kan deles inn i to grupper på fire som danner hvert sitt tetraeder. Mer generelt blir denne omtalt som en demikube. Disse to sammen former en regulær polyedersammensetning, et stjernetetraeder. Skjæringen mellom de to danner et oktaeder.
Et slikt regulært tetraeder kan ha 1⁄3 av volumet til den kuben. Det resterende volumet består av fire irregulære tetraedre med henholdsvis et volum på 1⁄6 av den samme kuben.